Sante Valentine

Sante Valentine (; ) nya siku sante Rome maya kurun ke-3, ti dipebasa dalam pengarap Kristian Barat maya 14 Februari (dalam Ortodoks Timur dipebasa maya 6 Julai). Kenyau Jeman Tengah Tinggi, hari pengerami iya udah dikaitka enggau tradisyen pengerindu ti bebasa. Iya mega sante pengelindung Terni, epilepsi enggau orang ti nupi manyi.
Sante Valentine nya siku paderienda ditentu iya mina paderi biasa tauka bishopba Empayar Rome ti gawa ke orang Kristian ti diperinsa.. Iya nyadi martir lalu tubuh iya ditanam ba Via Flaminia maya 14 Februari, ti udah diintu nyadi Pengerami Sante Valentine (Hari Sante Valentine) kenyau ari kurun kelapan.

Relik iya disimpan ba Gerija enggau Pendam San Valentino ba Rome, ti "tetap nyadi palan abas ti beguna sepemanjai Zaman Tengah nyentukka relik St Valentine dipindahka ngagai gerija Santa Prassede maya pope Nicholas IV". Keruntuk iya, dimakota enggau bungai, bisi dipandangka ba Basilika Santa Maria di Cosmedin, Rome. Relik iya ke bukai bisi ba Gerija Karmelit Whitefriar Street, Dublin, Ireland, palan ke tebilang endur bejalai ziarah, kelebih agi maya Hari Sante Valentine, ungkup sida ke ngiga pengerindu. Sekurang-kurang iya dua iku Sante Valentine ti bebida bisi disebut dalam martirologi ti dulu suba. Ungkup Sante Valentine ari Rome, enggau Sante Valentine ari Terni, “abstrak pengawa dua iku sante nya bisi ba semak tiap iti gerija enggau biara Eropah”, nitihka Profesor Jack B. Oruch ari Universiti Kansas.

Sante Valentine bisi dipebasa dalam Komuni Anglika enggau Gerija Lutheran maya 14 Februari. Dalam Gerija Ortodoks Timur, iya dipebasa maya 6 Julai; kelimpah ari nya, Gerija Ortodoks Timur ngintu pengerami Hieromartir Valentine, Bishop Interamna, kena 30 Julai. Maya taun 1969, Gerija Katolik muai nama iya ari Kalendar Rome Rama, ninggalka pengerami liturgi iya ngagai kalendar lokal, taja pan ngena kalendar liturgi sebedau taun 1970 mega dikemendarka nitihka syarat ti dipadah dalam motu proprio Summorum Pontificum ari taun 2007.Calendarium Romanum Libreria Editrice Vaticana (1969), p. 117 Gerija Katolik terus ngaku iya nyadi orang kudus, ngerintaika iya baka nya ba entri 14 Februari dalam Martirologi RomeRoman Martyrology, Libreria Editrice Vaticana, 2001, p. 141 lalu ngemendarka pengawa liturgi bebasaka iya kena 14 Februari ba sebarang endur ti endur hari nya enda diungkupka ngagai sekeda pengerami wajib bukai, nitihka atur ti madahka ba hari ti baka nya Misa tau nyadi enggi sebarang orang kudus ti dirintaika dalam Martyrology ke hari nya.General Instruction of the Roman Missal, p. 355

Penyanding